王屋高送王屋知縣孫秘丞
作者：梅堯臣
朝代：宋

paragraphs: 王屋山高無猿猱，下有黄河水滔滔。
天壇半夜見海白，光動古邑雞先嘷。
雞先嘷，絕吠獒，巖居林栖吏莫搔。
山膚有時得虞獵，不比彘肉烹連毛。
聞君今去將效陶，縣前種柳芟蓬蒿。
不問公田問民俗，民安事簡教兒曹。
河南太守喜愷悌，如此可以無厭勞。